**Աստերոիդների դաս V**, դա աստերոիդների դաս է, որի ամենախոշոր և ամենատիպիկ ներկայացուցիչն է (4) Վեստան։ Այս աստերոիդի առաջին տառից էլ այս դասի անվանումն է։

Այս դասի աստերոիդների գերակշիռ մասը գտնվում են մոտ ուղեծրերի վրա, ունեն նման էքսցենտրիսիտետներ և թեքում, որոնք մոտ են (4) Վեստա աստերոիդին։ V դասի աստերոիդները գտնվում են մի կողմից 2,18 ա. մ. մեծ կիսաառանցքով, մյուսից ռեզոնանսային 2,5 ա. մ. ուղեծրով սահմանափակված տիրույթում։ Այս ուղեծիրը հանդիսանում է Կիրկվուդի ճեղքերից մեկը, որը աստերոիդների համար արգելված գոտի է հանդիսանում։ Տվյալ պարագայում այս ուղեծրերի վրա գտնվող մարմինները գտնվում են Յուպիտեր մոլորակի հետ 3:1 ուղեծրային ռեզոնանսի մեջ։

Այս ամենը նշանակում է, որ այս աստերոիդների մեծ մասը, կամ նույնիսկ բոլորը հանդիսանում էին ինչ-որ ժամանակ Վեստայի կեղևի մասեր և անջատվել են նրանից ինչ-որ մեծ մարմնի հետ ընդհարման հետևանքով։ Վեստայի հարավային կիսագնդում գտնվող հսկայական խառնարանը հավանաբար հանդիսանում է այդ ընդհարման տեղը։ Ենթադրվում է, որ այս ընդհարման հետևանքով Վեստայից անջատվել է նրա նախնական ծավալի 1 %։

V դասի աստերոիդները չափավոր պայծառ են և բավականին մոտ են ավելի ընդհանուր S դասին, որոնք նույնպես հիմնականում կազմված են քարից, սիլիկատներից և երկաթից (խոնդրիտներ), սակայն ի տարբերություն S դասին նրանց մեջ ավելի մեծ է պիրոքսենի պարունակությունը։

Այս դասի աստերոիդների սպեկտրերում գոյություն ունեն ուժեղ կլանման գծեր ալիքի 0,75 մկմ երկարության վրա, իսկ այիքի 0,7 մկմ երկարության վրա դիտարկվում է սպեկտրի կարմրում։ Ալիքի տեսանելի սպեկտրի երկարություններում այս աստերոիդները նմանություն ունեն ախոնդրիտային երկնաքարերի հետ, որոնք, հավանաբար նույնպես անջատվել են Վեստայից։

Այն աստերոիդների սպեկտրերը, որոնք ձևավորվել են Վեստայի ներքին մասերից ալիքի 1 մկմ երկարության ժամանակ նմանություն ունեն դիոգենիտային երկնաքարերի հետ, այդ պատճառով այսպիսի մարմինները առանձնացվել են առանձին J դասի մեջ։

V դասի աստերոիդների մեծամասնությունը պատկանում է Վեստայի ընտանիքին, սակայն ոչ բոլորը։ Կան աստերոիդներ, որոնց ուղեծրերը հատում են Մարսի ((9969) Բրայլ) և նույնիսկ Երկրի ((3908) Նիքս) ուղեծրերը։

Գոյություն ունեն նաև V դասի աստերոիդների փոքր խմբեր Վեստայի ընտանիքի մոտակայքում կամ բավականին հեռու, որոնք ոչ մի կապ չունեն այս ընտանիքի հետ։

V դասի աստերոիդների օրինակներ
-----------------------------

V դասին են պատկանում հետևյալ աստերոիդները՝

|  |  |  |
| --- | --- | --- |
| * (809) Լունդիա - Ֆլորայի ընտանիքից
* (956) Էլիզա
* (1459) Մագնիյա
* (2113) Էրդնի
* (2566) Կիրգիզիա
* (2579) Սպարտակուս
* (2640) Հոլստրյոմ
 | * (2653) Պրինցիպիա
* (2704) Ջուլիան Լովե
* (2763) Ջինս
* (2795) Լեպաժ
* (2851) Հարբին
* (2912) Լապալմա
* (3849) Ինսիդենցիա
* (3850) Պելտիյե
 | * (4188) Կիտեժ
* (4278) Հարվեյ
* (4434) Նիկուլին
* (4796) Լյուիս
* (4977) Ռաութգունդիս
* (5379) Աբեհիրոշի
 |

Տես նաև
-------

* Աստերոիդների ընտանիքներ
* Աստերոիդների արդյունաբերական օգտագործում
* Աստերոիդների սպեկտրալ դասեր
* Աստերոիդների ցանկ
* Աստերոիդների գոտի

Ծանոթագրություններ
------------------

1. ↑  S. J. Bus and R. P. Binzel (2002). «*Phase II of the Small Main-belt Asteroid Spectroscopy Survey: A feature-based taxonomy*». *Icarus*. **158**: 146. doi:10.1006/icar.2002.6856.
2. ↑  On the V-type asteroids outside the Vesta family (անգլ.)
3. ↑  R. P. Binzel and S. Xu (1993). «*Chips off of asteroid 4 Vesta: Evidence for the parent body of basaltic achondrite meteorites*». *Science*. **260** (5105): 186. doi:10.1126/science.260.5105.186. PMID 17807177.
4. ↑  V. Carruba; և այլք: (2005). «*On the V-type asteroids outside the Vesta family*». *Astronomy & Astrophysics*. **441**: 819. doi:10.1051/0004-6361:20053355. `{{cite journal}}`: Explicit use of et al. in: `|author=` (օգնություն)

Արտաքին հղումներ
----------------

* Աստերոիդների տեսակներ Արխիվացված 2012-06-23 Wayback Machine

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
Աստերոիդների սպեկտրալ դասեր |
| --- |
|  |
| Ածխածնային |  • Դաս B  • Դաս C  • Դաս F  • Դաս G |  |
|  |
| Սիլիկատային |  • Դաս S |
|  |
| Մետաղական |  • Դաս M  • Դաս E  • Դաս P |
|  |
| Այլ տեսակներ |  • Դաս A  • Դաս D  • Դաս J  • Դաս K  • Դաս L  • Դաս Q  • Դաս O  • Դաս R  • Դաս T  • Դաս V |

 |